

**ΕΛΛΗΝΙΚΗ ΔΗΜΟΚΡΑΤΙΑ Γάζι, 22.05.2020**

**ΝΟΜΟΣ ΗΡΑΚΛΕΙΟΥ Αρ. πρωτ. :7527**

**ΔΗΜΟΣ ΜΑΛΕΒΙΖΙΟΥ**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΠΡΟΫΠΟΛΟΓΙΣΜΟΥ –**

**ΛΟΓΙΣΤΗΡΙΟΥ & ΠΡΟΜΗΘΕΙΩΝ ΑΔΑΜ: 20PROC006752170**

Γραφείο Προμηθειών

Πληρ: Γεωργία Σμαργιανάκη

Τηλ.:2813400697

**ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ ΜΕ ΔΙΑΠΡΑΓΜΑΤΕΥΣΗ ΧΩΡΙΣ ΠΡΟΗΓΟΥΜΕΝΗ ΔΗΜΟΣΙΕΥΣΗ**

**για την υπηρεσία: Ναυαγοσωστική κάλυψη παραλιών Δήμου Μαλεβιζίου 2020, μέγιστης διάρκειας δύο μηνών, λόγω κατεπείγουσας ανάγκης**

**Ο ΔΗΜΑΡΧΟΣ ΜΑΛΕΒΙΖΙΟΥ**

Έπειτα από την 126/2020 απόφαση Οικονομικής Επιτροπής όπου εγκρίνει τον τρόπο ανάθεσης της εργασίας Ναυαγοσωστική κάλυψη παραλιών Δήμου Μαλεβιζίου 2020 για ένα δίμηνο με την διαδικασία της διαπραγμάτευσης χωρίς προηγούμενη δημοσίευση λόγω κατεπείγουσας ανάγκης (άρθρο 32 παρ.2γ και 32Α του Ν.4412/2016) ,

**Προσκαλεί** τους ενδιαφερόμενους έχοντες αντικείμενο σχετικό με την προς ανάθεση υπηρεσία να υποβάλλουν έγγραφες προσφορές για την ανάθεση με τη διαδικασία της διαπραγμάτευσης χωρίς προηγούμενη δημοσίευση και σύμφωνα με τις τεχνικές προδιαγραφές της 02/2020 μελέτης της Δ/νσης Οικονομικών Υπηρεσιών του Δήμου Μαλεβιζίου και το ΠΔ 31/2018 για την υπηρεσία: «Ναυαγοσωστική κάλυψη παραλιών Δήμου Μαλεβιζίου 2020, για το ΠΑΡΑΡΤΗΜΑ : Κωδικός CPV 92332000-7 (Υπηρεσίες λουτρικών εγκαταστάσεων) προϋπολογισμού έως του ποσού των 63.702,02 € συμπεριλαμβανομένου του Φ.Π.Α 24%, μέγιστης διάρκειας δύο μηνών.

Η απευθείας ανάθεση της εν θέματι υπηρεσίας με τη διαδικασία της διαπραγμάτευσης χωρίς προηγούμενη δημοσίευση, λόγω κατεπείγουσας ανάγκης, θα αφορά το διάστημα από την υπογραφή της σύμβασης και έως την ολοκλήρωση του ηλεκτρονικού διαγωνισμού με συστημικό αριθμό ΕΣΗΔΗΣ: 92443 διαγωνισμού, αλλά όχι πέραν του διμήνου. Το ποσό του προϋπολογισμού για ένα (1) δίμηνο, ήτοι 60 μέρες ανέρχεται σε 63.702,02 € συμπεριλαμβανομένου του Φ.Π.Α 24 %. Αν ο διαγωνισμός ολοκληρωθεί σε λιγότερο από δύο (2) μήνες, αυτοδίκαια λύεται η παρούσα σύμβαση, χωρίς ο ανάδοχος που θα προκύψει από τη διαδικασία της διαπραγμάτευσης να δικαιούται αποζημίωση ή οποιαδήποτε άλλη αξίωση.

Κριτήριο κατακύρωσης της παρούσας σύμβασης είναι η συμφερότερη από οικονομικής άποψης προσφορά αποκλειστικά βάση τιμής (χαμηλότερη τιμή) για τις προσφορές που πληρούν τις τεχνικές προδιαγραφές της 02/2020 Μελέτης της Δ/νσης Οικονομικών Υπηρεσιών και της από 21.05.2020 Τεχνικής Έκθεσης με τίτλο «Ναυαγοσωστική κάλυψη παραλιών Δήμου Μαλεβιζίου λόγω κατεπείγουσας ανάγκης μέγιστης διάρκειας δύο μηνών και μέχρι την ολοκλήρωση του ηλεκτρονικού διαγωνισμού»

Αναλυτικότερα οι όροι της διαπραγμάτευσης έχουν ως εξής:

**ΑΡΘΡΟ 1**

**Αναθέτουσα Αρχή - Τρόπος – Tόπος - Χρόνος διενέργειας διαδικασίας**

|  |  |
| --- | --- |
| Επωνυμία | ΔΗΜΟΣ ΜΑΛΕΒΙΖΙΟΥ |
| Ταχυδρομική διεύθυνση | ΠΛΑΤΕΙΑ ΚΑΤΣΑΜΑΝΗ |
| Πόλη | ΓΑΖΙ |
| Ταχυδρομικός Κωδικός | 71414 |
| Τηλέφωνο | 2813400601,2813400697 |
| Φαξ | 2810822123 |
| Ηλεκτρονικό Ταχυδρομείο | smargianaki@malevizi.gr |
| Αρμόδιος για πληροφορίες | ΓΕΩΡΓΙΑ ΣΜΑΡΓΙΑΝΑΚΗ |
| Γενική Διεύθυνση στο διαδίκτυο (URL) | www.malevizi.gr |

Η διαδικασία της διαπραγμάτευσης θα διεξαχθεί στο Δημαρχείο Μαλεβιζίου(αίθουσα Δημοτικού Συμβουλίου) **την 28 Μάϊου 2020 ημέρα Πέμπτη και ώρα 10:00 (έναρξη)-11:00 (λήξη προσφορών)** από την αρμόδια Επιτροπή.

Η σύμβαση που θα υπογραφεί θα έχει μέγιστη διάρκεια δύο μήνες από την υπογραφή της σύμβασης και μέχρι την ολοκλήρωση του ηλεκτρονικού διαγωνισμού με συστημικό διαγωνισμό 92443 .

H προσφορά δεν μπορεί να υπερβαίνει τον ενδεικτικό προϋπολογισμό της από 21.05.2020 Τεχνικής Έκθεσης με τίτλο «Ναυαγοσωστική κάλυψη παραλιών Δήμου Μαλεβιζίου λόγω κατεπείγουσας ανάγκης μέγιστης διάρκειας δύο μηνών και μέχρι την ολοκλήρωση του ηλεκτρονικού διαγωνισμού, άλλως απορρίπτεται ως απαράδεκτη.

**ΑΡΘΡΟ 2**

**Δικαίωμα Συμμετοχής**

**1**. Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

**2.** Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς.

**3.** Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

**ΑΡΘΡΟ 3**

**Λόγοι αποκλεισμού**

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

**3.1.**  Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους:

α) **συμμετοχή σε εγκληματική οργάνωση**, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42),

β) **δωροδοκί**α, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) **απάτη,** κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48),

δ) **τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες**, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) **νομιμοποίηση εσόδων από παράνομες δραστηριότητες ή χρηματοδότηση της τρομοκρατίας**, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166),

στ) **παιδική εργασία και άλλες μορφές εμπορίας ανθρώπων,** όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.) και IKE ιδιωτικών κεφαλαιουχικών εταιρειών, η υποχρέωση του προηγούμενου εδαφίου αφορά κατ’ ελάχιστον στους διαχειριστές.

Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον στον Διευθύνοντα Σύμβουλο, καθώς και σε όλα τα μέλη του Διοικητικού Συμβουλίου.

Στις περιπτώσεις Συνεταιρισμών, η υποχρέωση του προηγούμενου εδαφίου αφορά στα μέλη του Διοικητικού Συμβουλίου[[1]](#footnote-1).

Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

**Εάν στις ως άνω περιπτώσεις η,(α) έως (στ) η κατά τα ανωτέρω, περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση**.

**3.2.** Στις ακόλουθες περιπτώσεις :

(Φορολογικές και ασφαλιστικές οφειλές):

**α) όταν ο προσφέρων έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης** και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία και

**β) όταν η αναθέτουσα αρχή μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.**

Αν ο προσφέρων είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Δεν αποκλείεται ο προσφέρων οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

Και (παραβιάσεις εργατικής νομοθεσίας)

γ) η Αναθέτουσα Αρχή γνωρίζει ή μπορεί να αποδείξει με τα κατάλληλα μέσα ότι έχουν επιβληθεί σε βάρος του οικονομικού φορέα, μέσα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς: αα) τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β΄ 266), όπως εκάστοτε ισχύει, ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις (3) διενεργηθέντες ελέγχους, ή ββ) δύο (2) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που αφορούν την αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Οι υπό αα΄ και ββ΄ κυρώσεις πρέπει να έχουν αποκτήσει τελεσίδικη και δεσμευτική ισχύ.

**3.3** α) **Κατ’ εξαίρεση, δεν αποκλείονται** για τους λόγους των ανωτέρω παραγράφων, εφόσον συντρέχουν οι πιο κάτω επιτακτικοί λόγοι δημόσιου συμφέροντος., όπως προστασία δημόσιας ασφάλειας και υγείας.

Β) **Κατ' εξαίρεση, επίσης, ο προσφέρων δεν αποκλείεται, όταν ο αποκλεισμός, σύμφωνα με την παράγραφο 2.2.3.2, θα ήταν σαφώς δυσανάλογος**, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο οικονομικός φορέας ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 ν. 4412/2016, πριν από την εκπνοή της προθεσμίας της προθεσμίας υποβολής προσφοράς.

**3.4.** **Αποκλείεται από τη συμμετοχή στη διαδικασία σύναψης της παρούσας σύμβασης, προσφέρων οικονομικός φορέας σε οποιαδήποτε από τις ακόλουθες καταστάσεις:**

**(α)** εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016,

**(β)** εάν τελεί υπό πτώχευσηή έχει υπαχθεί σε διαδικασία εξυγίανσης ή ειδικής **εκκαθάρισης** ή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην αποκλείει έναν οικονομικό φορέα ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας,

**(γ)** υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

**(δ)** εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

**(ε)** εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016, δεν μπορεί να θεραπευθεί με άλλα, λιγότερο παρεμβατικά, μέσα,

**(στ)** εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

**(ζ)** εάν έχει κριθεί ένοχος σοβαρών ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή του άρθρου 2.2.9.2 της παρούσας,

**(η)** εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει εξ αμελείας παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

**(θ)** εάν έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του, για το οποίο του επιβλήθηκε ποινή που του στερεί το δικαίωμα συμμετοχής σε διαδικασία σύναψης σύμβασης δημοσίων έργων και καταλαμβάνει τη συγκεκριμένη διαδικασία.

**Εάν στις ως άνω περιπτώσεις (α) έως (η) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία του σχετικού γεγονότος**.

**3.5 Ο προσφέρων αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις**

**3.6.** Προσφέρων οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1, 2.2.3.2. γ)[[2]](#footnote-2) και 2.2.3.4 μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.

**3.7.** Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.

**3.9.** Οικονομικός φορέας, στον οποίο έχει επιβληθεί, με την κοινή υπουργική απόφαση του άρθρου 74 του ν. 4412/2016, η ποινή του αποκλεισμού αποκλείεται αυτοδίκαια και από την παρούσα διαδικασία σύναψης της σύμβασης.

**ΑΡΘΡΟ 4**

**Τρόπος υποβολής Προσφορών -Περιεχόμενο Προσφορών**

Οι φάκελοι των προσφορών υποβάλλονται μέσα στην προθεσμία του άρθρου 1

είτε (α) με κατάθεσή τους στην Επιτροπή Διαγωνισμού,

είτε (β) με αποστολή, επί αποδείξει, προς την αναθέτουσα αρχή, Δήμος Μαλεβιζίου , πλατεία Μ. Κατσαμάνη, Γάζι ΤΚ 71414 Ηράκλειο Κρήτης

είτε (γ) με κατάθεσή τους στο πρωτόκολλο της αναθέτουσας αρχής, Δήμος Μαλεβιζίου , πλατεία Μ. Κατσαμάνη, Γάζι ΤΚ 71414 Ηράκλειο Κρήτης

Σε περίπτωση ταχυδρομικής αποστολής ή κατάθεσης στο πρωτόκολλο, οι φάκελοι προσφοράς γίνονται δεκτοί εφόσον έχουν πρωτοκολληθεί στο πρωτόκολλο της αναθέτουσας αρχής που διεξάγει τον διαγωνισμό, το αργότερο μέχρι την ημερομηνία και ώρα του διαγωνισμού, όπως ορίζονται στο άρθρο 1 της παρούσας. Η αναθέτουσα αρχή δεν φέρει ευθύνη για τυχόν ελλείψεις του περιεχομένου των προσφορών που αποστέλλονται ταχυδρομικά ούτε για καθυστερήσεις στην άφιξή τους. Δεν θα παραληφθούν φάκελοι ή άλλα έγγραφα από οποιοδήποτε ταχυδρομικό κατάστημα, ακόμα κι αν η αναθέτουσα αρχή ειδοποιηθεί εγκαίρως.

Οι προσφορές υποβάλλονται μέσα σε σφραγισμένο φάκελο (κυρίως φάκελος), στον οποίο πρέπει να αναγράφονται ευκρινώς τα ακόλουθα:

***ΠΡΟΣΦΟΡΑ προς τον Πρόεδρο της Επιτροπής Διαγωνισμού***

* ***Αρχή Διενέργειας Διαδικασίας Διαπραγμάτευσης****:* ***Δήμος Μαλεβιζίου***
* ***Υπηρεσία διενέργειας Διαγωνισμού: Δ/νση Οικονομικών Υπηρεσιών , Τμήμα Προϋπολογισμού, Λογιστηρίου & Προμηθειών, Γραφείο Προμηθειών***
* ***Πρόσκληση σε Διαπραγμάτευση αρ. ……./2020*** *(αναγράφεται ο αριθμός πρωτοκόλλου ή άλλο διακριτικό γνώρισμα αναφοράς της πρόσκλησης)*
* ***Τίτλος της σύμβασης: «Ναυαγοσωστική κάλυψη παραλιών Δήμου Μαλεβιζίου έτους 2020 μέγιστης διάρκειας δύο μηνών , λόγω του κατεπείγοντος, και μέχρι την ολοκλήρωση του εν εξελίξει ηλεκτρονικού διαγωνισμού***
* ***Καταληκτική ημερομηνία: (ημερομηνία λήξης προθεσμίας υποβολής προσφορών): ………………………….***
* ***Στοιχεία Αποστολέα (Προσφέροντος):***
  + *Επωνυμία*
  + *Διεύθυνση*
  + *Αριθμός Τηλεφώνου*
  + *Αριθμός Τηλεομοιοτυπίας (fax)*
  + *Ηλεκτρονικό Ταχυδρομείο (e-mail)*

***«ΝΑ ΜΗΝ ΑΝΟΙΧΘΕΙ ΑΠΟ ΤΗΝ ΤΑΧΥΔΡΟΜΙΚΗ ΥΠΗΡΕΣΙΑ Ή ΤΟ ΠΡΩΤΟΚΟΛΛΟ ΤΟΥ ΠΑΡΑΛΗΠΤΗ - ΝΑ ΑΝΟΙΧΤΕΙ ΜΟΝΟ ΑΠΟ ΤΗΝ ΕΠΙΤΡΟΠΗ ΔΙΕΝΕΡΓΕΙΑΣ ΔΙΑΓΩΝΙΣΜΟΥ»***

Τα περιεχόμενα του φακέλου της προσφοράς ορίζονται ως εξής:

(1) ένας (υπο)φάκελος\* με την ένδειξη **Δικαιολογητικά Συμμετοχής-Τεχνική προσφορά** και (2) ένας (υπο)φάκελος\* με την ένδειξη **Οικονομική Προσφορά**.

**4.1. Περιεχόμενο Υποφακέλου Δικαιολογητικά Συμμετοχής-Τεχνική προσφορά**

**4.1.1 Δικαιολογητικά συμμετοχής**

**1**. **Εγγυητική επιστολή συμμετοχής** στο διαγωνισμό κατά τα οριζόμενα στο άρθρο 7 της παρούσας.

**2. Βεβαίωση σχολής ναυαγοσωστικής εκπαίδευσης σε ισχύ.**

**3. Απόσπασμα ποινικού μητρώου έκδοσης τουλάχιστον του τελευταίου τριμήνου** ή, ελλείψει αυτού, ισοδύναμου εγγράφου αρμόδιας δικαστικής ή διοικητικής αρχής της χώρας καταγωγής ή προέλευσης, από το οποίο να προκύπτει ότι δεν έχουν καταδικασθεί για ένα ή περισσότερα από τα αδικήματα της παρ. 1 του άρθρου 73 του Ν 4412/2016 (Α/147/8-8-2016), τα οποία απεικονίζονται και στο άρθρο 3.1 της παρούσης.

Για να νομικά πρόσωπα υπόχρεοι στην προσκόμιση ποινικού μητρώου είναι: - οι διαχειριστές των ομορρύθμων και των ετερορρύθμων εταιρειών (ΟΕ και ΕΕ), - οι διαχειριστές των εταιρειών περιορισμένης ευθύνης (ΕΠΕ), - ο διευθύνων σύμβουλος καθώς και όλα τα μέλη του Διοικητικού Συμβουλίου των ανωνύμων εταιρειών (ΑΕ), - σε κάθε άλλη περίπτωση οι νόμιμοι εκπρόσωποι του νομικού προσώπου. Σε περίπτωση αλλοδαπών νομικών προσώπων, η ανωτέρω υποχρέωση αφορά στα φυσικά πρόσωπα που έχουν τις αντίστοιχες ιδιότητες κατά τη νομοθεσία από την οποία διέπονται. Εάν από το υποβληθέν ποινικό μητρώο δεν προκύπτει το είδος του αδικήματος για το οποίο καταδικάσθηκε ο ενδιαφερόμενος, υποβάλλεται από αυτόν υπεύθυνη δήλωση του άρθρου 8 του Ν 1599/86 ή του τύπου που προβλέπει η νομοθεσία της χώρας εγκατάστασής του, όπου αναφέρονται με σαφήνεια τα αδικήματα αυτά. Η επιτροπή του διαγωνισμού μπορεί σε κάθε περίπτωση να ζητήσει από τον ενδιαφερόμενο να προσκομίσει αντίγραφα των καταδικαστικών αποφάσεων.

**4.** Πιστοποιητικό της αρμόδιας αρχής, σε ισχύ, ότι είναι ενήμεροι ως προς τις φορολογικές τους υποχρεώσεις

**5.** Πιστοποιητικό της αρμόδιας αρχής, σε ισχύ, ότι είναι ενήμεροι ως προς τις υποχρεώσεις που αφορούν τις εισφορές κοινωνικής ασφάλισης τόσο της κύριας όσο και της επικουρικής. Η ασφαλιστική ενημερότητα καλύπτει τις ασφαλιστικές υποχρεώσεις του προσφέροντος οικονομικού φορέα ως φυσικό ή νομικό πρόσωπο για το προσωπικό τους με σχέση εξαρτημένης εργασία.

Σημειώνεται ότι σύμφωνα με το Π.Δ. 258/05 και τις τροποποιήσεις αυτού, οι Α.Ε. εταιρείες, είναι υποχρεωμένες να ασφαλίσουν στον Ο.Α.Ε.Ε. τα μέλη του Δ.Σ., εφόσον αυτά είναι μέτοχοι κατά ποσοστό 3% τουλάχιστον.

Οι ομόρρυθμες εταιρείες (Ο.Ε.) θα προσκομίσουν πιστοποιητικά όλων των οργανισμών κοινωνικής ασφάλισης τόσο για όλα τα μέλη τους, όσο και για όλο το απασχολούμενο σε αυτές προσωπικό.

Οι ετερόρρυθμες εταιρείες (Ε.Ε.) θα προσκομίσουν πιστοποιητικά όλων των οργανισμών κοινωνικής ασφάλισης μόνο για τα ομόρρυθμα μέλη τους και για όλο το απασχολούμενο σε αυτές προσωπικό.

Οι εταιρείες περιορισμένης ευθύνης (Ε.Π.Ε.) θα προσκομίσουν πιστοποιητικά όλων των οργανισμών κοινωνικής ασφάλισης των διαχειριστών τους και για όλο το απασχολούμενο σε αυτές προσωπικό.

Οι ανώνυμες εταιρείες (Α.Ε.) θα προσκομίσουν πιστοποιητικά όλων των οργανισμών κοινωνικής ασφάλισης για όλο το απασχολούμενο σε αυτές προσωπικό, για τον Πρόεδρο και για τον Δ/νων Σύμβουλο. Δεν θα προσκομίσουν αντίστοιχα πιστοποιητικά για όλα τα μέλη των Διοικητικών Συμβουλίων τους.

**6.** Σε περίπτωση νομικού προσώπου είναι απαραίτητο να υποβληθούν με τη πρόσφορα και τα κατά περίπτωση **νομιμοποιητικά έγγραφα σύστασης και νόμιμης εκπροσώπησης.**

• Οι συνεταιρισμοί οφείλουν να καταθέσουν αντίγραφο του καταστατικού, όπως τροποποιημένο ισχύει, νόμιμα δημοσιευμένο.

• Οι Ο.Ε, Ε.Ε. οφείλουν να καταθέσουν αντίγραφο του καταστατικού και των τυχόν τροποποιήσεων του μέχρι σήμερα, νόμιμα δημοσιευμένων που φέρουν την σφραγίδα του Γ.Ε.Μ.Η.

• Οι Ι.Κ.Ε. οφείλουν να καταθέσουν αντίγραφο του καταστατικού και των τυχόν τροποποιήσεων του μέχρι σήμερα, νόμιμα δημοσιευμένων που φέρουν την σφραγίδα του Γ.Ε.Μ.Η.

• Οι Ε.Π.Ε. οφείλουν να καταθέσουν αντίγραφο του καταστατικού και των τυχόν τροποποιήσεων του μέχρι σήμερα, νόμιμα δημοσιευμένων που φέρουν την σφραγίδα του Γ.Ε.Μ.Η., μαζί με τα αντίστοιχα Φ.Ε.Κ. (τ. Α.Ε και Ε.Π.Ε).

• Οι Α.Ε. οφείλουν να καταθέσουν αντίγραφο του ισχύοντος σήμερα εναρμονισμένου σε ενιαίο κείμενο μετά την τελευταία τροποποίηση καταστατικού, όπως έχει κατατεθεί στην αρμόδια διοικητική αρχή (Γ.Ε.Μ.Η.), μαζί με τα αντίστοιχα Φ.Ε.Κ. (τ. Α.Ε και Ε.Π.Ε) στα οποία έχουν δημοσιευτεί η σύσταση της εταιρείας και οι τροποποιήσεις του καταστατικού, καθώς και το ΦΕΚ (τ. Α.Ε και Ε.Π.Ε) στο οποίο έχει δημοσιευτεί η συγκρότηση του Διοικητικού Συμβουλίου. Πρακτικό Δ.Σ. περί έγκρισης συμμετοχής και εκπροσώπησης στο συγκεκριμένο διαγωνισμό.

• Σε όσες περιπτώσεις δεν έχει ολοκληρωθεί η διαδικασία δημοσιότητας αρκεί η προσκόμιση ανακοίνωσης της αρμόδιας δικαστικής ή διοικητικής αρχή για την υποβολή προς καταχώριση των σχετικών στοιχείων στο Ειρηνοδικείο ή Γ.Ε.Μ.Η., μαζί με τα στοιχεία αυτά.

• Για όλες τις πιο πάνω περιπτώσεις θα πρέπει επίσης να υποβληθεί και πρόσφατη (τελευταίου τριμήνου) βεβαίωση της αρμόδιας κατά περίπτωση διοικητικής αρχής (Γ.Ε.ΜΗ.), για Ο.Ε, Ε.Ε.,Ι.Κ.Ε, Ε.Π.Ε. και Α.Ε. ή δικαστικής αρχής (ειρηνοδικείο), για συνεταιρισμούς, από την οποία να προκύπτουν οι τυχόν μεταβολές που έχουν επέλθει στο νομικό πρόσωπο για Ο.Ε, Ε.Ε., Ι.Κ.Ε., Ε.Π.Ε., Α.Ε. και συνεταιρισμούς και τα όργανα διοίκησης για Α.Ε.. Σε περίπτωση που η βεβαίωση του Γ.Ε.ΜΗ. καλύπτει μέρος του χρόνου ζωής του νομικού προσώπου, να προσκομιστεί και η βεβαίωση της πρώην αρμόδιας κατά περίπτωση διοικητικής αρχής ή δικαστικής αρχής για τον υπόλοιπο χρόνο.

**7. Υπεύθυνη δήλωση του άρθρου 8 του Ν 1599/1986 (Α'75) στην οποία θα δηλώνει ότι:**

Αποδέχεται πλήρως και ανεπιφύλακτα όλους τους όρους της σχετικής πρόσκλησης του Δήμου Μαλεβιζίου, όπου θα αναφέρει και την διάρκειας ισχύος προσφοράς (2 μήνες), και ότι η προσφερόμενη τιμή ισχύει μέχρι την λήξη ισχύος της σύμβασης και

**(α)** δεν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016,

**(β)** δεν τελεί υπό πτώχευσηή έχει υπαχθεί σε διαδικασία εξυγίανσης ή ειδικής **εκκαθάρισης** ή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην αποκλείει έναν οικονομικό φορέα ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας,

**(γ)** δεν έχει συνάψει συμφωνίες με άλλους οικονομικούς φορείς με σκοπό τη στρέβλωση του ανταγωνισμού.

**(δ)** δεν υφίσταται τυχόν κατάσταση σύγκρουσης συμφερόντων κατά την έννοια του άρθρου 24 του ν. 4412/2016 που δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

**(ε)** δεν υφίσταται τυχόν κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016, δεν μπορεί να θεραπευθεί με άλλα, λιγότερο παρεμβατικά, μέσα,

**(στ)** δεν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

**(ζ)** δεν έχει κριθεί ένοχος σοβαρών ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή του άρθρου 2.2.9.2 της παρούσας,

**(η)** δεν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει εξ αμελείας παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

**(θ)** δεν έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του, για το οποίο του επιβλήθηκε ποινή που του στερεί το δικαίωμα συμμετοχής σε διαδικασία σύναψης σύμβασης δημοσίων έργων και καταλαμβάνει τη συγκεκριμένη διαδικασία,

**(ι)** δεν έχει αθετήσει τις υποχρεώσεις του στους τομείς του περιβαλλοντικού και κοινωνικού δικαιου.

**4.1.2 Περιεχόμενα φακέλου Τεχνικής Προσφοράς**

**1.** Οι οικονομικοί φορείς είναι υποχρεωμένοι **επί ποινή αποκλεισμού** να συμπληρώσουν το **φύλλο συμμόρφωσης** του Παραρτήματος

**2.** Οι οικονομικοί φορείς θα πρέπει **επί ποινή αποκλεισμού** να υποβάλλουν με την Τεχνική Προσφορά τους:

**Υπεύθυνη δήλωση του νόμιμου εκπροσώπου τους και να δεσμεύονται για όλα τα παρακάτω**:

**1.**Σε περίπτωση βλάβης του εξοπλισμού ή καθοιονδήποτε τρόπο αδυναμίας εκτέλεσης υπηρεσίας ο ανάδοχος υποχρεούται στην άμεση αντικατάστασή του με άλλο ώστε να ολοκληρωθεί το προβλεπόμενο πρόγραμμα υπηρεσιών χωρίς διακοπή. Υποχρεούται να ειδοποιήσει άμεσα την αρμόδια υπηρεσία για την αδυναμία εκτέλεσης της προγραμματισμένης υπηρεσίας και να ενημερώσει με ποιο τρόπο και σε πόσο χρονικό διάστημα θα προβεί στην επανόρθωσή της.

**2** Ο ανάδοχος δεν μπορεί να υποκατασταθεί στην σύμβαση ή για κάποιο λόγο μέρος αυτής, από άλλο φυσικό ή νομικό πρόσωπο χωρίς την έγγραφη συγκατάθεση του Δήμου, μετά από απόφαση του Δημοτικού Συμβουλίου.

**3** Ο ανάδοχος έχει την υποχρέωση και ευθύνη, να παίρνει όλα τα μέτρα που πρέπει για την ασφάλεια του προσωπικού που απασχολεί για την εκτέλεση της υπηρεσίας και για την πρόληψη ατυχημάτων ή ζημιών σε οποιαδήποτε πρόσωπα ή πράγματα. Για ατυχήματα ή ζημιές που τυχόν θα συμβούν στο προσωπικό του αναδόχου ή σε οποιονδήποτε τρίτο, ο Δήμος δεν έχει καμία ευθύνη και ο ανάδοχος έχει αποκλειστικά τις ευθύνες , τόσο τις αστικές όσο και τις ποινικές σύμφωνα με τις διατάξεις των οικείων νόμων για τις περιπτώσεις αυτές.

**4** Ο ανάδοχος υποχρεούται να εκτελεί την υπηρεσία καθημερινά καθώς και Κυριακές και Αργίες και σε περίπτωση έκτακτων αναγκών εφόσον ζητηθεί από τον Δήμο Μαλεβιζίου.

**5** Για τη διαμόρφωση της οικονομικής προσφοράς, έλαβαν υπόψη ότι εφόσον κριθεί ο ανάδοχος με δική του αποκλειστική ευθύνη και μέριμνα αναλαμβάνει το κόστος και τα έξοδα που αφορούν:

* Τη διάθεση του συνόλου του απαιτούμενου εξοπλισμού.
* Το τακτικό service και τη συντήρηση του χρησιμοποιούμενου εξοπλισμού για τη διασφάλιση της άψογης λειτουργίας του.
* Την αμοιβή του άμεσα απασχολούμενου προσωπικού (μισθοδοσία μηνών Ιουνίου, Ιουλίου, επίδομα άδειας, δώρο Χριστουγέννων, τακτικές αποδοχές, ασφαλιστικές εισφορές κλπ) την καταβολή των πάσης φύσεως αξιώσεων των εργαζομένων του και τη διασφάλιση της υγείας και της σωματικής τους ακεραιότητας.
* Τα έξοδα λειτουργίας και κίνησης του εξοπλισμού του (καύσιμα, λιπαντικά κλπ)
* Την ασφαλιστική κάλυψη του εξοπλισμού καθώς και διάφορα συναφή τέλη και φόροι.
* Τη πληρωμή των προστίμων που θα βεβαιωθούν από Λιμενικές ή άλλες αρχές για κάθε παράβαση στην οποία θα υποπέσει και αφορούν το ναυαγοσωστικό έργο.

**4.2.2 Περιεχόμενα φακέλου Οικονομικής Προσφοράς**

Οι οικονομικοί φορείς **επί ποινή αποκλεισμού** συντάσσουν την οικονομική τους προσφορά σύμφωνα με το υπόδειγμα του Παραρτήματος III: Έντυπο Οικονομικής Προσφοράς, της παρούσας Πρόσκλησης .

Η τιμή της παρεχόμενης υπηρεσίας δίνεται σε ευρώ.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ .

Επισημαίνεται ότι το εκάστοτε ποσοστό Φ.Π.Α. επί τοις εκατό, της ανωτέρω τιμής θα υπολογίζεται αυτόματα από το σύστημα.

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται.

Ως απαράδεκτες θα απορρίπτονται προσφορές στις οποίες:

α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα,

β) δεν προκύπτει με σαφήνεια η προσφερόμενη τιμή,

γ) η τιμή υπερβαίνει τον ενδεικτικό προϋπολογισμό της από 21.05.2020 Τεχνικής Έκθεσης με τίτλο «Ναυαγοσωστική κάλυψη παραλιών Δήμου Μαλεβιζίου λόγω κατεπείγουσας ανάγκης μέγιστης διάρκειας δύο μηνών και μέχρι την ολοκλήρωση του ηλεκτρονικού διαγωνισμού.

**ΑΡΘΡΟ 5**

**Συμβατικά Τεύχη**

Τα τεύχη δημοπράτησης τα οποία αποτελούν τα συμβατικά στοιχεία της υπηρεσίας είναι:

(α) η παρούσα πρόσκληση υποβολής προσφορών, την οποία συνοδεύουν και αποτελούν αναπόσπαστο μέρος

(β) οι τεχνικές προδιαγραφές της 02/2020 Μελέτης

(γ) τα παραρτήματα της παρούσας πρόσκλησης

**ΑΡΘΡΟ 6**

**Χρόνος ισχύος προσφορών**

Οι προσφορές ισχύουν και δεσμεύουν τους συμμετέχοντες στον διαγωνισμό για διάστημα δύο (2) μηνών από την επόμενη ημέρα της διενέργειας της διαδικασίας διαπραγμάτευσης , το οποίο και θα πρέπει να αναγράφεται στην υπεύθυνη δήλωση του συμμετέχοντος στη διαπραγμάτευση. Προσφορά που ορίζει μικρότερο χρόνο ισχύος απορρίπτεται ως απαράδεκτη.

**ΑΡΘΡΟ 7**

**Εγγυήσεις**

**7.1** **Εγγυητική συμμετοχής.** Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής προς το Δήμο Μαλεβιζίου, **που ανέρχεται στο 1%** επί της συμβατικής αξίας της δημοπρατούμενης υπηρεσίας χωρίς το ΦΠΑ .

**Ήτοι το ύψος της εγγυητικής συμμετοχής διαμορφώνεται στο ποσό των 513,72€ .**

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς, ήτοι **πρέπει να έχει διάρκεια 3 μήνες, άλλως η προσφορά απορρίπτεται.** Η αναθέτουσα αρχή μπορεί, πριν τη λήξη της προσφοράς, να ζητά από τον προσφέροντα να παρατείνει, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες, σύμφωνα με τα ειδικότερα οριζόμενα στο άρθρο 72 του ν. 4412/2016.

Η εγγύηση συμμετοχής καταπίπτει, αν ο προσφέρων αποσύρει την προσφορά του κατά τη διάρκεια ισχύος αυτής, παρέχει ψευδή στοιχεία ή πληροφορίες, δεν προσκομίσει εγκαίρως τα προβλεπόμενα δικαιολογητικά κατακύρωσης ή δεν προσέλθει εγκαίρως για υπογραφή της σύμβασης.

**7.2 Εγγυητική επιστολή καλής εκτέλεσης.** Ο ανάδοχος κατά την υπογραφή της σύμβασης οφείλει να καταθέσει στο Δήμο Μαλεβιζίου εγγυητική επιστολή καλής εκτέλεσης της σύμβασης, **αξίας 5% επί της συμβατικής αξίας χωρίς το Φ.Π.Α.**

Οι εγγυήσεις εκδίδονται από πιστωτικά ή άλλα νομικά πρόσωπα που λειτουργούν νόμμα στα κράτη της Ευρωπαϊκής Ένωσης και έχουν σύμφωνα με την νομοθεσία των κρατών-μελών , αυτό το δικαίωμα συνοδευόμενες από επίσημη μετάφραση τους στην Ελληνική.

Οι ως άνω εγγυητικές επιστολές θα περιλαμβάνουν την πλήρη επωνυμία και τη διεύθυνση του Διαγωνιζόμενου, υπέρ του οποίου εκδίδονται.

**ΑΡΘΡΟ 8**

**Αξιολόγηση προσφορών**

Η Επιτροπή Διαγωνισμού στην καθορισμένη από την παρούσα ημέρα και ώρα αποσφραγίζει τους κυρίως φακέλους και στη συνέχεια, τους φακέλους των δικαιολογητικών συμμετοχής.

Μετά την αποσφράγιση των προσφορών η Αναθέτουσα Αρχή προβαίνει στην αξιολόγηση αυτών, εφαρμοζόμενων των κειμένων διατάξεων.

Ειδικότερα :

α) Οι προσφορές που παραλαμβάνονται, καταχωρούνται κατά σειρά κατάθεσής τους σε σχετικό πρακτικό της Επιτροπής Διαγωνισμού, στο οποίο ειδικότερα αναφέρονται η σειρά προσέλευσης, η επωνυμία του οικονομικού φορέα, ο εξουσιοδοτημένος εκπρόσωπος και ο έλεγχος των δικαιολογητικών συμμετοχής. Όλοι οι φάκελοι αριθμούνται με τον αύξοντα αριθμό κατάθεσής τους, όπως καταχωρήθηκαν στο πρακτικό και μονογράφονται από τον Πρόεδρο και τα μέλη της Επιτροπής Διαγωνισμού.

β) Στη συνέχεια το αρμόδιο όργανο προβαίνει στην αξιολόγηση της τεχνικής προσφοράς, και συντάσσει πρακτικό για την απόρριψη των τεχνικών προσφορών που δεν γίνονται αποδεκτές και την αποδοχή των τεχνικών προσφορών με βάση το κριτήριο ανάθεσης των εγγράφων της σύμβασης. Τα ανωτέρω υπό στοιχεία α και β στάδια μπορεί να γίνονται και ενιαία.

γ) Οι κατά τα ανωτέρω σφραγισμένοι φάκελοι με τα οικονομικά στοιχεία των προσφορών, μετά την ολοκλήρωση της αξιολόγησης των λοιπών στοιχείων των προσφορών, αποσφραγίζονται από την Επιτροπή Διαγωνισμού στην ίδια συνεδρίαση. Για όσες προσφορές δεν κρίθηκαν αποδεκτές κατά τα προηγούμενα ως άνω στάδια α΄ και β΄ οι φάκελοι της οικονομικής προσφοράς δεν αποσφραγίζονται αλλά τηρούνται από την αναθέτουσα αρχή μέχρι την οριστική επίλυση τυχόν διαφορών που προκύψουν από την ως άνω διαδικασία σύμφωνα με την παράγραφο 3.4. της παρούσας.

δ) Η Επιτροπή Αξιολόγησης προβαίνει στην αξιολόγηση των οικονομικών προσφορών και συντάσσει πρακτικό στο οποίο εισηγείται αιτιολογημένα την αποδοχή ή απόρριψή τους, την κατάταξη των προσφορών με βάση το οριζόμενο με την παρούσα κριτήριο ανάθεσης και εισηγείται προς την Οικονομική Επιτροπή την ανάδειξη αναδόχου.

Στην περίπτωση ισότιμων προσφορών η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία των οικονομικών φορέων που υπέβαλαν τις ισότιμες προσφορές.

Τα αποτελέσματα των ανωτέρω σταδίων επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται στους προσφέροντες .

**ΑΡΘΡΟ 9**

**Ανάθεση - Κατακύρωση**

Η ανάθεση της υπηρεσίας θα γίνει με απόφαση της Οικονομικής Επιτροπής, ύστερα από γνωμοδότηση της επιτροπής αξιολόγησης των προσφορών μετά τον έλεγχο των δικαιολογητικών συμμετοχής, δικαιολογητικών τεχνικών προσφορών και οικονομικών προσφορών, στον προσφέροντα που θα διαθέτει τη συμφερότερη από οικονομικής άποψης προσφορά αποκλειστικά βάσει τιμής, εφόσον κριθεί από την επιτροπή αξιολόγησης ότι η προσφορά του πληροί τις τεχνικές προδιαγραφές που ορίζονται στην παρούσα πρόσκληση τεχνική έκθεση της μελέτης.

**Ο ΔΗΜΑΡΧΟΣ ΜΑΛΕΒΙΖΙΟΥ**

**ΜΕΝΕΛΑΟΣ ΜΠΟΚΕΑΣ**

1. Πρβλ. άρθρο 73 παρ. 1 τελευταία δύο εδάφια του ν. 4412/2016, όπως τροποποιήθηκαν με το άρθρο 107 περ. 7 του ν. 4497/2017. [↑](#footnote-ref-1)
2. Πρβλ. παράγραφο 1 του άρθρου 74 ν.4412/2016, η οποία τροποποιήθηκε με το άρθρο 107 περ. 10 του ν. 4497/2017. [↑](#footnote-ref-2)